CELEX: 32007D0079
Language: da
Date: 2007-01-31 00:00:00
Title: 2007/79/EF: Kommissionens beslutning af 31. januar 2007 om ændring af beslutning 2006/415/EF om visse beskyttelsesforanstaltninger over for højpatogen aviær influenza af subtype H5N1 hos fjerkræ i Ungarn (meddelt under nummer K(2007) 325)( EØS-relevant tekst).

2.2.2007   
            
            
               DA
            
            
               Den Europæiske Unions Tidende
            
            
               L 26/5
            
         
      KOMMISSIONENS BESLUTNING
   
   af 31. januar 2007
   om ændring af beslutning 2006/415/EF om visse beskyttelsesforanstaltninger over for højpatogen aviær influenza af subtype H5N1 hos fjerkræ i Ungarn
   (meddelt under nummer K(2007) 325)
   (EØS-relevant tekst)
   (2007/79/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
   under henvisning til Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (3), særlig artikel 66, stk. 2, og
   ud fra følgende betragtninger:
   
               (1)
            
            
               Ved direktiv 2005/94/EF blev der fastsat foranstaltninger til bekæmpelse af aviær influenza, ligesom Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza (4) blev ophævet med virkning fra den 1. juli 2007.
            
         
               (2)
            
            
               Eftersom fristen for gennemførelse af direktiv 2005/94/EF i den nationale lovgivning er 1. juli 2007, blev Kommissionens beslutning 2006/415/EF af 14. juni 2006 om visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet og om ophævelse af beslutning 2006/135/EF (5) og Kommissionens beslutning 2006/416/EF af 14. juni 2006 om visse overgangsforanstaltninger over for højpatogen aviær influenza hos fjerkræ eller andre fugle i fangenskab i Fællesskabet (6) vedtaget i afventning af, at førstnævnte direktiv er gennemført. Sidstnævnte beslutninger finder anvendelse indtil den 30. juni 2007.
            
         
               (3)
            
            
               Ved beslutning 2006/415/EF fastsættes visse beskyttelsesforanstaltninger, der skal anvendes i tilfælde af et udbrud hos fjerkræ i en medlemsstat af højpatogen aviær influenza forårsaget af influenza A-virus af subtype H5 med henblik på at forhindre spredning af aviær influenza til sygdomsfrie dele af Fællesskabet via flytning af fugle eller produkter heraf.
            
         
               (4)
            
            
               Ungarn har underrettet Kommissionen om et udbrud af H5N1 hos fjerkræ i landet og har truffet de relevante foranstaltninger i overensstemmelse med beslutning 2006/415/EF, herunder oprettelse af et område A og et område B, jf. artikel 4 i samme beslutning.
            
         
               (5)
            
            
               Kommissionen har gennemgået de pågældende foranstaltninger sammen med Ungarn og finder det godtgjort, at område A og B som oprettet af Ungarns kompetente myndighed ligger tilstrækkelig langt fra udbrudsstedet. Afgrænsningen af område A og B i Ungarn kan derfor bekræftes, og varigheden af denne regionalisering fastlægges.
            
         
               (6)
            
            
               Beslutning 2006/415/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilaget til beslutning 2006/415/EF erstattes af teksten i bilaget til nærværende beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 31. januar 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 395 af 30.12.1989, s. 13. Senest ændret ved Europa-Parlamentets og Rådets direktiv 2004/41/EF (EUT L 157 af 30.4.2004, s. 33. Berigtiget i EUT L 195 af 2.6.2004, s. 12).
   
      (2)  EFT L 224 af 18.8.1990, s. 29. Senest ændret ved Europa-Parlamentets og Rådets direktiv 2002/33/EF (EFT L 315 af 19.11.2002, s. 14).
   
      (3)  EUT L 10 af 14.1.2006, s. 16.
   
      (4)  EFT L 167 af 22.6.1992, s. 1. Senest ændret ved direktiv 2006/104/EF (EUT L 363 af 20.12.2006, s. 352).
   
      (5)  EUT L 164 af 16.6.2006, s. 51. Ændret ved beslutning 2006/506/EF (EUT L 199 af 21.7.2006, s. 36).
   
      (6)  EUT L 164 af 16.6.2006, s. 61.
   
      BILAG
      
         
            »BILAG
            DEL A
            Område A oprettet i henhold til artikel 4, stk. 2:
            
                        ISO-landekode
                     
                     
                        Medlemsstat
                     
                     
                        Område A
                     
                     
                        Anvendelsen ophører (dato)
                        (art. 4, stk. 4, litra b), nr. iii))
                     
                  
                        Kode
                        (hvis en sådan findes)
                     
                     
                        Navn
                     
                  
                        HU
                     
                     
                        UNGARN
                     
                     
                        00006
                     
                     
                        I regionen Csongrád, kommunerne:
                     
                     
                        1.3.2007
                     
                  
                        Beskyttelseszone
                     
                     
                        SZENTES LAPISTÓ külterület
                        NAGYMÁGOCS külterület (delvis)
                     
                  
                        Overvågningszone
                     
                     
                        DEREKEGYHÁZ
                        FÁBIÁNSEBESTYÉN
                        NAGYMÁGOCS
                        ÁRPÁDHALOM (delvis)
                        SZENTES külterület (delvis)
                        SZEGVÁR külterület (delvis)
                        SZÉKKUTAS külterület (delvis)
                        DEREKEGYHÁZ
                     
                  DEL B
            Område B oprettet i henhold til artikel 4, stk. 2:
            
                        ISO-landekode
                     
                     
                        Medlemsstat
                     
                     
                        Område B
                     
                     
                        Anvendelsen ophører (dato)
                        (art. 4, stk. 4, litra b), nr. iii))
                     
                  
                        Kode
                        (hvis en sådan findes)
                     
                     
                        Navn
                     
                  
                        HU
                     
                     
                        UNGARN
                     
                     
                        00006
                     
                     
                        I regionen Csongrád, kommunerne:
                        ÁRPÁDHALOM
                        BAKS
                        BALÁSTYA
                        CSANYTELEK
                        CSONGRÁD
                        DÓC
                        EPERJES
                        FELGYŐ
                        HÓDMEZŐVÁSÁRHELY
                        KISTELEK
                        MÁRTÉLY
                        MINDSZENT
                        NAGYTŐKE
                        ÓPUSZTASZER
                        PUSZTASZER
                        SZEGVÁR
                        SZÉKKUTAS
                        SZENTES
                        TÖMÖRKÉNY«
                     
                     
                        1.3.2007